Văduva lui Sorin Anghel, bărbatul măcelărit de interlopi la Padina, a făcut o serie de mărturii cutremurătoare despre noaptea fatidică de 10 spre 11 februarie 2024. Și-a strigat durerea și a mărturisit că cei trei frați din clanul Fabian s-au năpustit asupra bărbatului și l-au înjunghiat de multiple ori. Atenție, urmează detalii care pot afecta emoțional.
Au apărut noi detalii în cazul tragediei de la Padina. Elena, soția bărbatului care și-a pierdut viața la petrecere, își strigă durerea. Văduva a descris filmul „vânării” lui Sorin Anghel de către membrii clanului Fabian. Bărbatul s-a stins din viață chiar în brațele soției sale, la petrecerea de la munte. Fusese înjunghiat de multiple ori sub ochii partenerei de viață și a altor martori.
Văduva bărbatului ucis la unitatea turistică din Padina rememorează ultimele clipe sfâșietoare prin care a trecut soțul ei. Susține că s-a iscat un scandal și, ulterior, cei trei frați au mers după Sorin Anghel, în bar. Acolo, s-a dezlănțuit o întreagă rafală de lovituri, a povestit soția îndurerată. Totodată, este revoltată de faptul că cei trei fii ai vrăjitoarei Sidonia se află, acum, în libertate. Vă reamintim faptul că incidentul tragic a avut loc în noaptea de 10 spre 11 februarie 2024.
„Nici nu pot să dorm de la imaginile de acolo. Noi am plecat de acasă cu gândul că plec la o petrecere. Şi acolo indivizii au venit spre mine, s-a iscat scandalul care s-a iscat. Toţi trei s-au dus în bar după el şi l-au pus jos. Şi au dat şi cu sticlele, cu lăzile, cu cuţitele. Toţi trei aveau cuţite. Nu l-au lăsat. L-am scos afară şi atunci am văzut că era plin de găuri pe spate. Au venit după el şi i-au dat, ca să nu scape. Erau cuţite mari, foarte mari, şi sigur le aveau la ei. Cum pot dormi liniştiţi judecătorii când aceşti criminali sunt în libertate?”, sunt declarațiile făcute de soția îndurerată, potrivit Antena 3 CNN.
În data de 13 mai 2024, cei trei fii ai Sidoniei au fost eliberați din arestul preventiv, decizia aparținând Curții de Apel Ploiești. Se află în arest la domiciliu. Vezi AICI informațiile. Vă arătăm mai jos un extras din decizia pronunțată de Curtea de Apel Ploiești, la momentul respectiv. CANCAN.RO v-a arătat AICI primele și singurele imagini de la asasinatul din Padina. Atenție, imaginile și informațiile pot afecta emoțional.
„Admite contestaţiile formulate de inculpatii Marin Laurenţiu, Marin Louis-Justin, şi Marin George-Armando, împotriva încheierii din data de 30 aprilie 2024 pronunţată de judecatorul de drepturi si libertati din cadrul Tribunalului Dâmboviţa şi în consecinţă; Desfiinţează in parte încheierea contestată, şi înlocuieşte măsura arestării preventive luata fata de inculpatii Marin Laurentiu, Marin Louis Justin si Marin George Armando cu măsura preventivă a arestului la domiciliu pe o perioadă de 29 de zile începând de la 13 mai 2024 până la 10 iunie 2024 inclusiv”, a fost decizia pronunțată de magistrații Curţii de Apel Ploieşti, în data de 13 mai 2024.
Sursă foto: capturi video